JohanHeinsen/ENO huggingface dataset:
Aalborg Stiftstidende, 1839-09-07
J den berlingske Tidende har en Jndsender meddeelt Følgende om Høravlen paa Langeland: "For flere Aar tilbage, var Høravlen der, som paa de flere Steder i Danmark, i Forfald og blev af Bonden behandlet med Ligegyldighed og Efterladenhed; Hørren blev almindelig saaet paa sure og side Steder, sildig, og af slet Frø, saa den som oftest mislykkedes eller kun gav et Udbytte af kort kraftesløs Straa, der kun lidet lønnede Umagen. J de sidste 4 a 5 Aar har en Mand, der, som interesserede sig meget for denne Avl, meddeelt Bønderne Anviisning til en bedre og hensigtsmæssigere Dyrkningsmaade af Frø til Udsæd, hvilket har havt til Følge, at man der nu seer en Mængde Høragere, hvis Frodighed minder den Reisende om visse Egne af Belgien. Man er der nu fuldkommen overbeviist om: at Hørren ved passende Valg og Behandling af Jord ingenlunde er mislig eller vanskelig at dyrke, og betaler sig af alle Sædearter bedst. Jeg har i f. A. paa Langeland seet meget der avlet Hør, der i Godhed overgik den østersøiske og nærmede sig stærkt til den lüneborgske og nederlandske, saa det er kun en Fordom, at den danske Hør aldrig i Bonitet vil naae den fremmede".
Aalborg Stiftstidende, 1839-09-07
Aalborg, den 7de September. Hostveiret har i den senere Tid været temmelig uroligt og fugtigt, hvilket har formørket Udsigterne til det endelige Resultat noget. Dog har, Opholdsveiret imellemstunder og den hyppige Blæst været Landmanden behjælpelig til at faae sit Korn tørret og indbragt. Rughøsten er for største Deelen tilendebragt her i Egnen og skal give et godt Udbytte. Af Byg staaer endnu endeel ude. Havren er den Kornsort, med hvis Jndhøstning det vel vil see misligst ud, og hvoraf Qvaliteten iaar udentvivl vil blive ringere. J Vensyssel har man endnu kun lidet Korn inde. – J adskillige af de sidste Aftener havde vi her stærke Nordlys.
Aalborg Stiftstidende, 1839-09-07
Copulerede. J Odense d. 2den Septbr.: Kammerraad Chr. Leth til Sallerupgaard i Sjælland og Frøken Edel Caroline de Leth.
Aalborg Stiftstidende, 1839-09-07
Handels- og Skibsefterretninger. Aalborg, den 7de Septbr. Skonnerten Leonhardte, Capt. Jahn af Rostock, som i sin Tid strandede paa Agger, men ved mange Anstrængelser bragtes af Grund og ind i Canalen, har nu derfra fortsat sin Reise igjennem Limfjorden og ankom igaar hertil for at afgaae videre til Østersøen. Dette er udentvivl det første Tilfælde man har, at et Skib af denne Størrelse (det gaaer 6 Fod) fra Havet er passeret gjennem Liimfjorden til Kattegattet. Uagtet den nævnte Skonnert, saaledes blot i Forbiseiling anløb Aalborg, blev der af det herværende Toldkammer affordret Skipperen de sædvanlige Clareringsudgifter, hvorimod denne iøvrigt gjorde sin Jndsigelse, og det vil altsaa senere vise sig, om en Reclamation i dette Tilfælde kan blive gjort gjældende. (Skonnerten afseilede igaar igjen for at indtage Baglast ved Veidybet udenfor Hals.)(Meddeelt.)
Aalborg Stiftstidende, 1839-09-07
Ved den idag afholdte Licitation over Leverance af 800 Tønder Rug til det her garnisonerende Regiment til sloges dette Qvantum, paa Rentekammerets nærmere Approbation, Hr. Kjøbmand Poul Pagh for 23 Rbmk. r. S. pr. Tønde.
Aalborg Stiftstidende, 1839-09-07
Jdag var ny Rug paa Torvet, som solgtes til 2 Mk. 10 s. Skjeppen.
Aalborg Stiftstidende, 1839-09-07
Jfølge Efterretninger fra Krakau og Warschau er Weichselen stegen 20 a 22 Fod over sædvanlig Vandstand, en Høide, som denne Flod siden 1813 ikke har naaet. Ved Danzig er man ivrigt beskjæftiget med at bringe det ved Floden lagrende Brænde og Korn i Sikkerhed for den truende Oversvømmelse.
Aalborg Stiftstidende, 1839-09-07
Aalborg Torvepriser, d. 7de Sptbr. Rug 2 Mk. 14 s.; Nye Kartofler 10 sk.; pr. Skp. Oxekjød 7 a 8 s.; Lammekjød, 6 a 7 s.; saltet Flæsk 12 s., fersk Flæsk 11 s.; Herregaardssmør 22 s.; Bøndersmør 18 s.; pr. Pd. Æg 20 sk. pr. Snees.
Aalborg Stiftstidende, 1839-09-07
Reisende. Ankomne paa Gjæstgiverg, igaar: Kbmd. Schmidt; Handelsfuldm. Müller fra Altona, Kbmd. Kon fra Hamborg.
Aalborg Stiftstidende, 1839-09-07
Aalborg Kirker. Døbt i Frue Sogn den 1ste Septbr. Bager M. C. Nielsens Datter, Madsine Christine Cecilte Nielsen; Fadd. Madame Malmberg, Jfr. Smith, Kjøbmand M. M. Galthen, Viinhandler Krebs, Kjøbmand A. Hassing, Bagerne Bach og Smith, Gartner H. P. Beyer.
Aalborg Stiftstidende, 1839-09-07
Ved Tallotteriets 1358de Trækning i Altona udkom: Nr. 20. 75. 44. 78. 59. Al.
Aalborg Stiftstidende, 1839-09-07
Bekjendtgjörelser. Af det alvise Forsyn er det mig tilskikket, herved at maatte meddele deeltagende Slægtninge og Venner det Sorgens Budskab, at min trofaste Mand og mine tvende Børns kjærlige Fader, Proprietair Peder Thøgersen, Mollerup, i sit 63de Aars Alder, efter flere Ugers Sygeleie, bortkaldtes herfra ved en blid og rolig Død den 3die ds. Selv nedbøiet under legemlig Svaghed finder jeg Trøst i Haabet om Giensyn hisset; ligesom og den Forviisning, at den Hedengangnes sande Værd vil bevares i hans Venners kjærlige Erindring, er mig en trøstende, Tanke i min billige Sorg. Haven, den 4de Septbr. 1839. Maren Leth Møllerup, for Thygesen.
Aalborg Stiftstidende, 1839-09-07
Det blev min tunge Lod at melde fraværende Slægtninge og Venner, at den alvise Gud ved en rolig Død bortkaldte i Dag Morges til et bedre Liv min gode, retskafne Mand og vore 2 Børns kjærlige Fader, Ole Wilhelmen, Jnspecteur her ved Fabrikken, efter 14 Dages Sygeleie, i hans Alders 55de og vort Ægteskabs 18de Aar. Forvisset og Manges Deeltagelse i min dybe Sorg, trøster jeg mig ved Guds gode Forsyn med Hensyn til de kommende Dage og ved Haabet om en salig Gjenforening med den Elskede paa det Sidste, Gudumlunds Fabrik, den 6te Septbr. 1839. Nicoline Wilhelmsen, født Gundorph.
Aalborg Stiftstidende, 1839-09-07
Taxt, hvorefter Bagerne sig indtil videre have at rette og forholde: A. for Brød af sigtet Hvedemeel: et fransk Brød til 4 s. Tegn skal veie 12 Lod, et Ditto til 2 s. Tegn skal veie 6 Lod, Hvedetvebakker for 2 s. Tegn skal veie 6 Lod. B. for Brød af sigtet Rugmeel: et Suurbrød til 8 s. Tegn skal veie 1 Pd. 18 Lod, et Ditto til 4 s. Tegn skal veie 25 Lod, et Ditto til 2 s. Tegn skal veie 12 1/2 Lod. C. for Brød af grovmalet Rugmeel: et Brød til 27 s. Tegn skal veie 12 Pd. et Ditto til 18 s. Tegn skal veie 8 Pd. et Ditto til 9 s. Tegn skal veie 4 Pd. For grovt Rugbrød, som Jndvaanerne selv deine og opslaae og Bagerne derefter bage, betales i Bagerløn 7 sk. Tegn pr. Skjeppe eller 30 Pd. Det Brød, som Bagerne udsælge maa være godt, sundt og forsvarligt udbagt, af ethvert Slags Korn for sig selv, uden Jndblanding af Klid eller Afsigtning; og tilholdes enhver Bager at sætte sit Navn eller Mærke paa de Brød, som af ham blive bagte og forhandlede, Alt under vedbørlig Straf og Ansvar efter Anordningerne. Naar Brødet er gammelt, skal ei ansees, omdet veier 1/2 Lod mindre paa hver 12 Lod og Bagerne ere pligtige til, jevnligen at være forsynede med frisk bagt Brød. Aalborg Raadstue, den 5te Septbr. 1839. Magistraten. Restancellisterne over Skatter og Commune-Afgifter af Aalborg Kjøbstads Jndvaanere for første Halvaar 1839 ere nu approberede til Udpantning. Forinden denne imidlertid iværksættes, blive, til Opfyldelse af Frd. 2den Juni 1830, Listerne endnu, til næste Uges Udgang, henlagte hos Skatteinkassator Lütken, hvor Vedkommende, uden at erlægge Gebyhr, kunne clarere deres Skyld, men, efter saadan Tid, paabegyndes Udpantning, uden videre Varsel. Aalborg Byfoged- og Birkedommer=Contoir, den 4de Septbr. 1839. Wølfferdt.
Aalborg Stiftstidende, 1839-09-07
Bekjendtgjørelse. Da der paa Nørre-Sundby Kirkegaard henligge en Deel gamle Liigstene, hvortil ingen Eiere findes, maae vi efter Stiftsøvrighedens Ordre af 24de f. M. herved bringe til offentlig Kundskab; at Enhver, som det paa Grund af Slægtskab eller andre Forhold til nogen af de Afdøde, paa hvis Grave disse Liigstene i sin Tid have været nedlagte, maatte interessere at komme i Besiddelse af nogen af bemeldte Liigstene, kan dertil vente Adgang paa nærmere efter Omstændighederne bestemmende Vilkaar, naar de derom snarest muligt henvende sig til en af os Undertegnede. Men hvis Jngen melder sig, blive Stenene bortsolgte ved offentlig Auction til Jndtægt for Kirken. Nørre-Sundby, den 5te Septbr. 1839. John Jensen. C. Syndergaard.
Aalborg Stiftstidende, 1839-09-07
Bekjendtgjørelse. Renterne af Landvæsenscommissair Rønnows Legat til en fattig Drengs Underviisning i Sprog og andre nyttige Kundskaber, er at bortgive for Aaret 1839. Ansøgninger derom maae indgives til medundertegnede Stiftsprovst Hald, inden 3 Uger fra Dato og bemærkes, at Legatet bortgives til en Dreng imellem 12 og 16 Aar, hjemmehørende i Kiær Herred eller Aalborg Provsti.
Aalborg Stiftstidende, 1839-09-07
Skoledirectionen for Aalborg Provsti og Kiær Herred, den 30te August 1839. Bluhme. Hald.
Aalborg Stiftstidende, 1839-09-07
Bekjendtgjørelse. Ved allerhøieste Rescript af 6te August d. A. er det allernaadigst tilladt: at det hidtil til den 11te Januar aarlig bestemte Marked med Heste og Qvæg i Nørresundby i Aalborg Amt i Fremtiden maa afholdes et Par Dage tidligere end det Marked i Randers, som holdes den 2den Tirsdag i December Maaned.
Aalborg Stiftstidende, 1839-09-07
Som Følge deraf vil der blive afholdt et Marked med Heste og Qvæg i Nørresundby Fredagen den 6te December dette Aar, hvorimod det til den 11te Januar 1840 bestemte Heste- og Qvæg=Marked sammesteds bortfalder. Hvilket herved bringes til almindelig Kundskab. Aalborg Stiftamthuus, den 3die Septbr. 1839. Bluhme.
Aalborg Stiftstidende, 1839-09-07
Undertegnede agter fra 1ste Octbr. d. A. at begynde Underviisning for smaa Børn i Læsning, Skrivning, Strikning, Linned= og Navne-Syning, for 3 Mk. maanedligt.
Aalborg Stiftstidende, 1839-09-07
De ærede Forældre, som ville betroe mig deres Børn, ville behage at henvende sig til mig i min Bopæl paa Nørregade, Nr. 542. Aalborg, den 6te Septbr. 1839. Hanne sal. Kaastrup.
Aalborg Stiftstidende, 1839-09-07
J denne Tid da den saakaldte Fæbro i Alstrup Sogn, paa Landeveien fra Sundby til Hjørring, er under Opbygning, er Veien lagt uden om, langs med den østre Side af Landeveien; hvilket herved bringes til offentlig Kundskab. Aalborg, den 5te Septbr. 1839. Veiinspectionen. i Aalborg Amt.
Aalborg Stiftstidende, 1839-09-07
Fyrværkeri.
Aalborg Stiftstidende, 1839-09-07
Torsdagen den 12te September og Aftenen Kl. 8 afbrændes, hvis Veiret bliver gunstigt, et Fyrværkeri i Anlæget udenfor Østerport, hvortil billetter a 2 Mk. til 1ste Plads, Børn det Halve, og 1 Mk. til anden Plads, dagligen kunne afhentes i Capitain v. Willes Bopæl indtil den 12te om Aftenen Kl. 5, og forsaavidt billetterne ikke til den Tid ere udsolgte, kunne disse erholdes ved Jndgangen, som aabnes Kl. 7. Regimentets Musikcorps musicerer saalænge Fyrværkeriet varer, og for Publicums Beqvemmelighed vil blive dragen Omsorg; det bemærkes, at Jndtægten er bestemt til Anlæget, altsaa til Byens Omegns Forskjønnelse.
Aalborg Stiftstidende, 1839-09-07
Præmie=Reglespil, som ikke blev udført afvigte Mandag, udføres imorgen, Søndagen den 8de dennes, om Eftermiddagen Kl. 3, paa Dramatikkens Keglebane. Loddet koster 1 Mk.
Aalborg Stiftstidende, 1839-09-07
Stændertidenden for 1836 og 1838 ere indlagte tilsalg paa Stiftsbogtrykkeriet for billig Priis.
Aalborg Stiftstidende, 1839-09-07
Det i Byens østre Ende smukt beliggende og velvedligeholdte Sted, Nr. 583, der hidtil benyttedes til Brænderi og Værtshuushold, men nu, efter Byens Udvidelse, ogsaa fordeelagtigt maa kunne bruges som Kjøbmandsgaard, er, tilligemed have og øvrigt Tilbehør, underhaanden at faae tilkjøbs eller tilleie paa billige Vilkaar, naar Vedkommende desangaaende behageligst henvende sig til Privatlærer Fjorbach. Honning modtages den 19de Septbr. i Nørre-Sundby hos Anthon Andersen til 4 Mk. pr. Kande.
Aalborg Stiftstidende, 1839-09-07
Chocolade i alle Sorter, sælges bestandig hos Hr. Chr. H. Nielsen i Hjørring, Hr. P. M. Lunøe i Løgstor og Worm i Aalborg.
Aalborg Stiftstidende, 1839-09-07
Fiint og extra fiint Hvedemeel sælges til nedsatte PriWorm. ser hos Vindovne & Bilæggerkakkelovne faaes til meget billige Priser hos Th. Bomholt. To Stuer med Sovekammer, Kjøkken, Spisekammer og øvrige Beqvemmeligheder, ere at faae til Leie til October Flyttedag hos Bager Cortsen paa Algaden. Sammesteds er og en Stald og et Foderloft at faae til Leie. Polerede Rokke og simplere Ditto, samt dreiet og vo leret Arbeide til Snedkere og Stolemagere, saavelsom Pumper og Render, faaes billigt hos Dreiermester Christensen.
Aalborg Stiftstidende, 1839-09-09
Allooeg Tiletstidende og Adresse-Avis. Aar 1839. Mandagen den 9de September. No. 177. Denne Avis, som udgives af Jens Chr. Borch & N. Ph. Reeds Enke og redigeres af Bernhard Ree, udgaaer 5 Gange ugentlig og kan bestilles paa alle kongelige Postcontoirer i Danmark og Hertugdømmerne samt paa Stiftsbogtrykkeriet i Aalborg, hvor Prisen er 7 Mk. 8 s. qvartaliter.
Aalborg Stiftstidende, 1839-09-09
Udlandet. Tyrkiet. En mærkelig Efterretning, hvis den stadfæster sig, er følgende, som indholdes i det franske Blad Commerce: En russisk Armee paa 60,000 Mand skal i en ringe Afstand fra Silistria være gaaet over Donauen. Silistria ligger 63 Mile fra Adrianopel og 108 Mile fra Constantinopel. Vigtigheden af denne Efterretning, hvis den viser sig at være sanddru, behøver saaledes ikke at udhæves. Hvis Rusland har betraadt det tyrkiske Gebeet - siger ovennævnte Blad – saa har det aabenbart kun gjort dette ifølge Tractaten af Unkiar-Skelessiimod hvilken Frankrig og England have protesteret. Begge disse Magter ere altsaa forsatte i den Nødvendighed, at optræde anderledes, end ved blotte Tallemaader. "Rusland - hedder det endvidere i denne Artikel – har altsaa i dette Anliggende handlet med stor Behændighed. Det har ladet Frankrig og England bryde oververt med Mehemed Ali, det har ladet dem troe, at Spørgsmaalet er af blot maritimBeskaffenhed; det har roligt seet til, hvorledes de samlede en frygtopvækkende Sømagt, men da, naar Øieblikket er kommet, lader det denne Masse af Skibe i Middelhavet tumle sig med Mehemed Ali, medens det henviser Spørgsmaalets Afgjørelse til Landarmeen, hos hvilken alle Beliggenhedens Fordeele ere paa Ruslands Side. Mehemed Aliintrigerer iøvrigt af al Jver mod Porten. Til Salonichi er saaledes ankommet et ægyptisk Krigskib med Emissairer, som skulle fremme en Revolte i Thessalien. Den engelske Gesandt lod fra Constantinopel træffe Foranstaltninger til at forhindre Landgangen, imidlertid lykkedes denne dog for Emissairerne, der fordeelte sig i forskjellige Retninger i Thessalien. Vicekongen skal ligeledes bestræbe sig for at bevæge Paschaerne i Rummelien og Anatolien til at forene sig med ham om at styrte den nærværende tyrkiske Regjering eller navnlig Premierministeren Chosrew Pascha. Hafiz Paschas formodede Overgang til Mehemed Alis Parti har derimod ikke stadfæstet sig. Om Hafizs Skjæbne erfarer man iøvrigt, at Divanet var tvivlraadig om, om det paa gammel Viis skulde sende ham Silkesnoren eller stille ham for en Krigsret, der da vel vilde føre til samme Resultat, indtil den preussiske Gesandt, v. Königsmark, lagde et godt Ord ind for den ulykkelige Hærfører, og udvirkede, at Straffen aldeles blev Hafis eftergiven og endog Statholderskabet over Simas, hvilket han siden Reschids Død administrerede, blev ham overdraget. Jmidlertid er det snarere Klogskab, end Mildhed, der virkede paa Divanet, da Hafiz skal være særdeles afholdt af de tyrkiske Soldater.
Aalborg Stiftstidende, 1839-09-09
Spanien. Begivenhederne i dette ulykkelige Rige begynde nu at tage en heel forandret Retning, og, som det synes, til det Bedre. Uenigheden blandt Carlisterne har naaet sin Spidse og en den 26de f. M. stedfunden Conference, imellem alle carlistiske Chefer har havt et fuldstændigt Brud imellem Don Carlos og Maroto til Følge. Denne formelige Skilsmisse skal være fremkaldt ved det tidligere omtalte Transactions-Forslag (til at tilveiebringe en Forsoning mellem Christiner og Carlister, som Maroto havde forelagt Don Carlos, men hvorpaa denne paa ingen Maade, vilde indgaae. Maroto har med 4 Batailloner begivet sig til Aspeytia og skal allerede være gaaet over til Espartero. J de biscayiske Provindser hersker største Gjæring. Espartero er rykket videre frem i Guipuzcoa og har besat Bergara. Don Carlos kan nu kun regne paa Navarreserne. Hvor han havde begivet sig hen, vidste man ikke, efter Nogle ventedes han i Estella, efter Andre i Elisondo.
Aalborg Stiftstidende, 1839-09-09
Hannover. Bremer Zeitung erklærer de tidligere Beretninger (som baade have været gjendrevne og atter stadfæstede) om, at Forbundsdagen har erklæret sig imod den hannoveranske Grundlov af 1833, for aldeles falske. Efter samme Tidende ville Jndgivelser af Petitioner til Forbundsdagen om Statsgrundlovens Gjenindførelse heller ikke fremdeles møde nogen Forhindring. - Paa flere Steder i Kongeriget vedbliver man at vægre sig ved at betale Skatter. Saaledes skal et heelt District i Provindsen Bremen, paa 4000 Sjæle, have nægtet at ville betale Skatter; Landdrost v.
Aalborg Stiftstidende, 1839-09-09
Marschalk fra Stade blev øieblikkelig sendt hen for at bringe Landfolket til Fornuft, men de erklærede Alle eenstemmig, at de ikke vilde betale Skatter for Statsgrundloven var gjenoprettet.
Aalborg Stiftstidende, 1839-09-09
Fra St. Petersborg berettes, at Keiser Nicolais nyligen med Hertugen af Leuchtenberg formælede Datter, Storfyrstinde Maria, pludseligen er bleven angreben af en Upasselighed, der iøvrigt skal være ledsaget af særdeles glædelige Symptomer.
Aalborg Stiftstidende, 1839-09-09
Fædrelandet. Kjøbenhavn, den 7de Septbr. - Endeel af Thorvaldsens med Corvetten Galathea hidførte Kunstværker, hvoraf dog Jntet er af Marmor, blive i denne Tid under Professor Freunds Opsyn opstillede foreløbig i nogle Værelser i Christiansborg Slot indtil Museet bliver bragt istand.
Aalborg Stiftstidende, 1839-09-09
Blandt disse Gibsafstøbninger beundrer man især Guttenbergs colossale Billedstøtte, den ligesaa colossale Poniatowsky tilhest, Apollo af Belvedere o. fl. Efter Forlydende vil der af en herværende Gibser blive etableret et Udsalgssted for Afstøbninger af Thorvaldsens Arbeider, hvortil han skal have faaet Mesterens Concession.
Aalborg Stiftstidende, 1839-09-09
– Uagtet Pastor Rothe i Berl. Av. har søgt at fralægge sig de haarde Beskyldninger, den meget omtalte Fr. Brabandt har gjort imod ham i Anledning af det Hauschildtiske Testamente, og hvorved Pastoren har ført Krigen ind paa Fjendens Grund, og uagtet Archivarius Winther har anlagt Sag imod Braband, saa lader denne sig dog ikke kyse, men vedbliver glatvæk i Commissionstidenden sine Beskyldninger og opfordrer endog Rothe saavelsom Winther til at lægge Sag an imod ham (Braband).Man imødeseer med Forventning Udfaldet af denne Sag, (J denne Avis Nr. 174 havde vi ved Feiltagelse berettet, at Winther ikke vilde sagsøge B., hvilket saaledes bedes berigtiget.)
Aalborg Stiftstidende, 1839-09-09
I Tirsdags, den 3die September, holdt Etatsraad Ørsted en Maanedsforelæsning over Daguerres Opfindelse efter en Beretning, han egenhændig havde erholdt fra den berømte Arago og hvilken han indledede med nogle Ord, hvori han gjorde opmærksom paa, at han havde holdt 200 Maanedsforelæsninger over de nyeste physiske og chemiske Opdagelser og det i et Tidsrum af 24 Aar. J sin Beretning over hiin Daguerres berømte Opfindelse bemærkede han, at det var en Feiltagelse, som flere af vore Blade have gjort sig skyldig i ved at angive, at Pladen skulde afvaskes i Svovl syre, men at istedet derfor skulde tages Under-Svovlsyrling. Han fortalte tillige, at Hs. Kgl. Høihed Prinds Christian allerede havde bestilt et Apparat hos Daguerre og at Danmark saaledes vilde blive et af de første Lande, der kom til at eie et saadant. - Næste Tirsdag agter Ørsted at foredrage nogle nye Opdagelser af Magnetismens Gebeet af den berømte Physiker, Prof. Hansteen i Christiania. J Anledning af den sidste Jldebrand paa Ladegaarden er der anordnet en Commission, der skal undersøge og paadømme de Skyldige. Commissionens Medlemmer ere: Høiesterets-Assessor, Etatsraad Eberlin, Birkedommer, Justitsraad Frederiksen og Politirets=Assessor C. Weis. (Berl. Td.) Den rige Particulier H. J. Hagen, der ved at vælte med Vognen brak Benet, er i disse Dage død som en Følge af Faldet. Med stoisk Taalmodighed udholdt han Amputationen af Benet, men der slog sig Koldbrand til og han døde efter 8 Dages smertelige Lidelser i sin blomstrende Alder. En af dem, som i sin Tid foretog eller rettere sagt prøvede den ulykkelige Udvandring til Amerika (der, som bekjendt, ikke bragte de Emigrerende længere end til en syd fransk Havn), en Gartner Gross fra Ebbeltoft=Egnen, er, paa et hollandsk Skib, med Kone og 8 Børn af hvilke de 6 ere under 12 Aar) hjemkommen til Kjøbenhavn, hvor han i Adresseavisen bønfalder om medlidende Menneskers Hjælp i sin og Families ulykkelige Forfatning. Dhrr. Eqvipagemester, Capitain og Ridder Tuxen og Kjøbmand Laur. A. Jahnsen erklære sig villige til at modtage hvad man i dette Øiemed maatte bestemme.
Aalborg Stiftstidende, 1839-09-09
J denne Tid indstuderes en ny, efter det Franske oversat, Operette: "Jnstrumentmagerne i Wien, til Musik af Maulon. Den vil formodentlig komme til Opførelse i næste Uge.
Aalborg Stiftstidende, 1839-09-09
Digteren Henrik Hertz har en ny Roman under Pressen. – Forrige Tirsdag stod den franske Herkules Jean Dupuis Model for nogle af det kgl. Akademies Elever. Man beundrede hans mageløse, udmærket formede Overkrop, men hans Underkrop stod ikke i Forhold til det Øvrige, hans Been vare forholdsviis tynde og det ene noget krummet, saaat han ikke afgiver billedet paa et Jdeal af mandlig Styrke. Jmidlertid vidner hans Overkrops Bygning om uhyre Kræfter. - Man mener, at han ingen flere Forestillinger vil give her.
Aalborg Stiftstidende, 1839-09-09
Med Hamborger=Pakkeposten, som den 24de f. M. afgik fra Kjøbenhavn, indtraf det Uheld, at et Stykke Vei udenfor Slagelse tabtes en Foustage med 4500 Rbd. Sv., idet Bunden paa den Vogn, hvori Foustagen befandt sig, gik i Stykker. Postførerens Conduite foraarsagede imidlertid, at Pengene strax til Lykke bleve fundne igjen.
Aalborg Stiftstidende, 1839-09-09
Befordringer og Afgang. D. 27de August er Cand. juris W. Skeel beskikket til Copiist i Revisionscontoiret til Sikkerhed for Umyndige i Jylland, under Cancelliet. D. 31te Aug. Cand. theol. S. T. V. Hald til pers. Capellan for Ousted og Taaning Mdr. i Aarh. St.; Cand. theol. N. V. Hunderup til pers. Capellan for Jerslev og Vesterbrønderslev Mdr. i Aalborg St.; Cand. theol. I. C. Jacobsen til pers. Capellan for Ørsted Md. i Fyen. - D. 20de Aug. er Besidderen af Domaineeiendommen Strarup i Haderslev Amt, A. Kjær, tillagt Titel af Kammerraad. D. 24de Aug. C. L. J. T. Jessen beskikket til Landmaaler i Hertugd. Slesvig, Holsteen og Lauenborg. – Den 27de f. M. er Capellan ved den lutherske Sognekirke i Altona og Aftensangsprædikant i Ottensen S. W. C. C. Møller tillige udn. til Overklokker ved den ommeldte Kirke i Altona, og under f. D. Cand. theol. B. C. Huss's Valg til Sognepræst i Tatenbüill i Provstiet Eiderstedt allern, stadfæstet. (Coll. Tid.)
Aalborg Stiftstidende, 1839-09-09
Det kongl. danske Cancelli har under 24de Aug, tilstaaet (den af St. St. Blicher besjungne) Fiskersøn H. Rymkjær af Hauge en Belønning af 16 Rbd. Sølv, for at have reddet et Barn fra at drukne i Odense Canal. (Hp. A.)